b'\n_START_ARTICLE_\nAlgimantas Keina\n_START_SECTION_\nBiografija\n_START_PARAGRAPH_\n1955\xc2\xa0m. baig\xc4\x97 Ignalinos vidurin\xc4\x99 mokykl\xc4\x85. 1962\xc2\xa0m. baig\xc4\x99s Kauno kunig\xc5\xb3 seminarij\xc4\x85 vyskupo Petro Ma\xc5\xbeelio \xc4\xaf\xc5\xa1ventintas kunigu ir paskirtas vikaru \xc4\xaf Nauj\xc4\x85j\xc4\x85 Vilni\xc4\x85. 1963\xc2\xa0m. Re\xc5\xa1kut\xc4\x97n\xc5\xb3, 1964\xc2\xa0m. Paringio (Ignalinos rajonas), nuo 1967\xc2\xa0m. Valkinink\xc5\xb3 parapij\xc5\xb3 klebonas, nuo 1991\xc2\xa0m. Nekaltojo Prasid\xc4\x97jimo parapijos Vilniuje, nuo 1994\xc2\xa0m. Kauno karmelit\xc5\xb3 ba\xc5\xbeny\xc4\x8dios, nuo 1999\xc2\xa0m. Kavarsko, nuo 2002\xc2\xa0m. Uli\xc5\xabn\xc5\xb3 parapijos klebonas. 2008\xe2\x80\x932013\xc2\xa0m., iki gyvenimo pabaigos, rezidavo Vilniaus \xc5\xa0v. Onos bei \xc5\xa0v. apa\xc5\xa1tal\xc5\xb3 Petro ir Povilo parapijose, kaip lektorius dalyvavo Vilniaus arkivyskupijos ba\xc5\xbenytiniuose renginiuose ir seminaruose._NEWLINE_1977\xe2\x80\x931987\xc2\xa0m. dalyvavo Tikin\xc4\x8di\xc5\xb3j\xc5\xb3 teis\xc4\x97ms ginti katalik\xc5\xb3 komiteto veikloje, teik\xc4\x97 med\xc5\xbeiag\xc4\x85 Lietuvos katalik\xc5\xb3 ba\xc5\xbeny\xc4\x8dios kronikai ir j\xc4\x85 platino. D\xc4\x97l dalyvavimo pogrindin\xc4\x97je veikloje sovietinio saugumo persekiotas, du kartus are\xc5\xa1tuotas. Jo r\xc5\xabpes\xc4\x8diu suremontuota ir restauruota Valkinink\xc5\xb3 \xc5\xa0v\xc4\x8d. Mergel\xc4\x97s Marijos Apsilankymo ba\xc5\xbeny\xc4\x8dia. Laisvalaikiu fotografuodavo, filmuodavo, k\xc5\xabr\xc4\x97 ba\xc5\xbenytinio gyvenimo vaizdo metra\xc5\xa1\xc4\x8dius. Palaidotas Naujojo Daug\xc4\x97li\xc5\xa1kio ba\xc5\xbeny\xc4\x8dios \xc5\xa1ventoriuje.'